cyanic-selkie/wikianc huggingface dataset:
பி. வி. களத்தூர் ஊராட்சி
'''பி. வி. களத்தூர் ஊராட்சி' (P. v. kalathur Gram Panchayat''), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4106 ஆகும். இவர்களில் பெண்கள் 2039 பேரும் ஆண்கள் 2067 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஆலமீடா
ஆலமீடா (Alameda) அமெரிக்க ஐக்கிய நாட்டில், கலிபோர்னியாவிலுள்ள நகரம். இது சான் பிரான்சிசுகோ நகரிலிருந்து 9 கி.மீ. தொலைவில், ஒரு செயற்கைத் தீவில் அமைந்துள்ளது. அழகு மிக்க நகரம், கல்வி நல்வாழ்வு நிறுவனங்கள் உள்ள நகரமுமாகும். பென்சில், தீப்பெட்டி, நீர்இறைக்கும் குழாய்கள் போன்ற குடிசைத் தொழில்கள் ஆலமீடாவில் நடைபெறுகின்றன. 2017 ஆம் ஆண்டு நிலவரத்தின்படி இந்நகரத்தின் மக்கள் தொகை 79,928 ஆகும்.
மேற்கோள்கள்
பகுப்பு:கலிபோர்னிய நகரங்கள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
குஞ்சன் நம்பியார்
குஞ்சன் நம்பியார் (Kunchan Nambiar), மலையாளக் கவிஞர் ஆவார். இவர் பாலக்காடுக்கு அருகில் உள்ள கிள்ளிக்குறிச்சி மங்கலத்தில் 5, மே, 1705 அன்று பிறந்தார் என்று கருதப்படுகிறது. இவர் துள்ளல் ஆட்டம் மற்றும் அதற்கான பாடல்களுக்கான மதிப்பைத் தேடித்தந்தார். மலையாள இலக்கியத்தில் நய்யாண்டி பாணியை புகுத்திய இவர் பிறந்த இல்லம் கேரள அரசால் நினைவில்லமாக பாதுகாக்கபட்டுவருகிறது.
வெளி இணைப்புகள்
பகுப்பு:மலையாளக் கவிஞர்கள் பகுப்பு:1705 பிறப்புகள் பகுப்பு:1770 இறப்புகள் பகுப்பு:பாலக்காடு மாவட்ட நபர்கள்
ரிசாட்-1எ
ரிசாட்-1எ ( RISAT-1A) என்பது ரிசாட்-1 போன்ற தொலையுணர்தல் செயற்கைக்கோள் ஆகும்.இதனை மேம்படுத்தியது இந்திய விண்வெளி ஆய்வு மையம் ஆகும். இந்த செயற்கைக்கோள் ரிசாட் தொகுதியின் மூன்றாவது செயற்கைக் கோள் ஆகும். புவி கண்காணிப்பினை அடிப்படையாகக் கொண்டு இது விண்ணில் ஏவப்பட்டது. நில வரைபடம் மற்றும் பகுப்பாய்வு, கடல் நீர் மட்ட அளவு மற்றின் மண்ணின் ஈரப்பதம் போன்றவற்றை கண்காணிக்க இது பயன்படும்.
தாங்குதன்மை
இந்த செயற்கைக்கோள் செயற்கைத்துளை கதிர்வீதிணியைக் (ரேடார்) கொண்டிருக்கும். இது 5.35 GHz அளவுள்ள சி வரிசையினைக் கையாளும் திறன்கொண்டவை. செயற்கைத்துளை கதிர்வீதிணி மூலம் எந்தவிதமான ஒளி மற்றும் தட்பவெப்பநிலைகளிலும் புவியினை கண்காணிக்க இயலும்.
விண்கலம்
இந்த செயற்கைக்கோள் முனைய துணைக்கோள் ஏவுகலத்தின் மூலம் விண்னில் செலுத்தப்படுகிறது.
சான்றுகள்
பகுப்பு:இந்திய விண்வெளித் திட்டங்கள் பகுப்பு:செயற்கைக் கோள்கள் பகுப்பு:2019 நிகழ்வுகள் பகுப்பு:2019 இல் இந்தியா
சிதம்பரம்
சிதம்பரம் என்பது பின்வருவனவற்றுள் ஒன்றாக இருக்கலாம்:
ஆர். கிருஷ்ணசாமி கோபாலர்
'''ஆர். கிருஷ்ணசாமி கோபாலர்''', ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசை சேர்ந்தவர். இவர் 1954 ஆம் ஆண்டு நடந்த சட்டமன்ற தேர்தலில் பட்டுக்கோட்டை சட்டமன்ற தொகுதியிலும், 1957 மற்றும் 1962 ஆம் ஆண்டுகளில் நடந்த சட்டமன்ற தேர்தலில், கந்தர்வக்கோட்டை தொகுதியில் இருந்தும், இந்திய தேசிய காங்கிரசின் சார்பில் போட்டியிட்டு, தமிழக சட்டமன்றத்திற்கு தேர்ந்தெடுக்கப்பட்டார். மதுக்கூர் ஜமீன் குடும்பத்தின் இறுதியானவர். ,
பல்லாலேஷ்வர்
பல்லாலேஷ்வர் (Ballaleshwar) (lit.: "Ballal's Lord") மகாராட்டிராவில் அமைந்த அஷ்ட விநாயகர் கோயில்களில் ஒன்றாகும். இக்கோயில் ராய்கட் மாவட்டத்தின் கர்ஜட்  நகரத்திலிருந்து 58 கிலோ மீட்டர் தொலைவில் உள்ள பலி  எனுமிடத்தில் அமைந்துள்ளது.
பிரான்சிஸ் லைட்
பிரான்சிசு லைட் அல்லது கேப்டன் பிரான்சிசு லைட் (பிறப்பு: c.1740 - இறப்பு: 21 அக்டோபர் 1794); (ஆங்கிலம்: Captain Francis Light; மலாய்: Kapten Francis Light; சீனம்: 法蘭西斯·萊特); என்பவர் ஒரு பிரித்தானிய ஆய்வாளர். 1786-ஆம் ஆண்டில் பினாங்கு மற்றும் அதன் தலைநகரான சார்ச்சு டவுன் நகரத்தின் நிறுவனர் ஆவார். அதே வேளையில் பினாங்கில் முதல் பிரித்தானியக் குடியேற்றத்தை நிறுவியவர் என்றும் அறியப் படுகிறார்.
1759 முதல் 1763 வரை பிரித்தானிய அரச கடற்படையின் மாலுமியாகப் பணிபுரிந்தார். 1765-ஆம் ஆண்டு தொடங்கி, அவர் பிரித்தானிய கிழக்கிந்திய நிறுவனத்தில் ஒரு வணிகராகப் பணியாற்றினார்.
வாழ்க்கை வரலாறு
இங்கிலாந்தின் சபோல்க் (Suffolk), டாலிங்கு (Dallinghoo) எனும் இடத்தில் 1740 திசம்பர் 15-ஆம் தேதி பிறந்தவர். தாயாரின் பெயர் மேரி லைட் (Mary Light). சின்ன வயதிலேயே வில்லியம் நாகுஸ் எனும் குடும்பத்தாருக்கு தத்து கொடுக்கப் பட்டார். பின்னர் ஊட்பிரிட்சு இலக்கணப் பள்ளியில் (Woodbridge Grammar School) பயின்றார்.
1754 பெப்ரவரி மாதம், எச்.எம்.எசு. மார்சு (HMS Mars) எனும் பிரித்தானிய அரசக் கடற்படைக் கப்பலில் ஒரு பணியாளராக தன் சேவையைத் தொடங்கினார். அப்போது அவருக்கு வயது 17. அதன் பின்னர் 1759-ஆம் ஆண்டில் (வயது 19) எச்.எம்.எசு. கேப்டன் (HMS Captain) எனும் கப்பலில் பயிற்சி பெற்றார்.
சில மாதங்களுக்குப் பிறகு புதிதாகச் சேவைக்கு வந்த எச்.எம்.எசு. டிராகன் (HMS Dragon) எனும் கப்பலுக்கு மாற்றப் பட்டார். 1763-இல் பிரித்தானியக் கடல் படையில் தன் சேவையை முடித்துக் கொண்டார்.[3] அதற்கு முன்னர் கொஞ்ச காலம் எச்.எம்.எசு. ஆரோகண்டு (HMS Arrogant) எனும் கப்பலிலும் சேவை செய்தார்.
இங்கிலாந்து பிரான்சு நெருக்கடிகள்
ஐரோப்பாவில் இங்கிலாந்திற்கும் பிரான்சுக்கும் இடையே நெப்போலியன் போர் (Napoleonic War). அதுவே தென்கிழக்கு ஆசியாவில் பிரான்சு நாட்டுடன் போட்டியிட ஒரு புதிய வணிகத் தளத்தைக் கண்டுபிடிக்க ஆங்கிலேயர்களைக் கட்டாயப் படுத்தியது.
பினாங்கு ஒரு புதிய பிரித்தானியத் துறைமுகமாக அமைவதற்கு பொருத்தமானது என்று கண்டறிந்த ஆங்கிலேயர்கள், பினாங்கில் ஒரு தளத்தை நிறுவுவதற்கு திட்டம் வகுத்தார்கள். கெடாவின் சுல்தான் முகரம் சாவிடம் (Sultan Mukarram Shah) ஒப்புதலைப் பெற பிரான்சிசு லைட்டை கெடாவிற்கு அனுப்பினார்கள்.
கெடாவிற்கு தற்காப்பு உதவிகள்
கெடா சுல்தானிடம் இருந்து பினாங்கைப் பெற்றுக் கொள்வதில் பிரான்சிசு லைட் வெற்றி பெற்றார். அதற்குப் பதிலாக, கெடா இராணுவத்திற்கு தற்காப்பு உதவியின் அடிப்படையில் ஆங்கிலேயர்கள் உதவுவார்கள் என்றும் உறுதி அளித்தார். ஆனால் சொன்னபடி உதவி செய்யவில்லை.
பினாங்கு தீவு, தொடக்கத்தில் கெடா மாநிலத்துடன் இணைந்து இருந்தது. 1786, ஆகத்து 11-இல் பிரித்தானிய கிழக்கிந்திய நிறுவனத்தின் சார்பில் பிரான்சிசு லைட் பினாங்கில் காலடி வைத்த போது, அதற்கு ஐக்கிய இராச்சியத்தின், நான்காம் சார்ச்சு நினைவாக "வேல்சு இளவரசர் தீவு" எனப் பெயரிட்டார்.
பிரான்சிசு லைட் வாக்குறுதி
அதன் பின்னர் பிரான்சிசு லைட், பிரித்தானிய இந்தியா அரசுக்கு பினாங்கைக் கொடுத்தார். இதன் மூலம் சியாம் மற்றும் பர்மிய இராணுவ ஆக்கிரமிப்பில் இருந்து கெடாவைக் காப்பாற்றுவதாகக் கெடா சுல்தானுக்கு பிரான்சிசு லைட் வாக்குறுதி அளித்து இருந்தார்.
தொடக்கக் காலத்தில் பினாங்குத் தீவில் குடியேறியவர்கள் மலேரியா நோய் காரணமாக இறந்தார்கள், இதனால் பினாங்கு "வெள்ளை மனிதனின் கல்லறை" என அழைக்கப் படுகிறது.
சயாமியத் தாக்குதல்
இதற்கு இடையில் சியாமியர்கள் கெடாவைத் தாக்கினார்கள். அப்போது பிரித்தானிய கிழக்கிந்திய நிறுவனத்தினர் கெடாவுக்கு உதவி வழங்க முன் வரவில்லை. அதனால், கெடா சுல்தான் பினாங்குத் தீவை 1790-ஆம் ஆண்டில் கைப்பற்ற முனைந்தார். அந்த முயற்சி தோல்வியில் முடிந்தது.
பின்னர், ஓர் ஆண்டுக்கு 6,000 எசுப்பானிய டாலர்கள் வரிப் பணம் கட்டச் சொல்லி, கெடா சுல்தான் பினாங்குத் தீவை ஆங்கிலேயர்களிடமே கொடுத்தார்.
செபராங் பிறை
1800 ஆம் ஆண்டில் மலாயாத் தீபகற்பத்தின் பெரும் பரப்பளைவைக் கொண்ட செபராங் பிறை பினாங்குத் தீவுடன் இணைக்கப்பட்டது. அதற்கான வரிப்பணம் 10,000 டாலர்களாக அதிகரித்தது.
இன்று வரையில் அந்த ரிங்கிட் தொகை 10,000, பினாங்கு அரசாங்கத்தினால் ஆண்டுதோறும் கெடா மாநிலத்துக்கு வழங்கப்பட்டு வருகிறது.
மலாயா ஒன்றியம்
பின்னர் 1867-ஆம் ஆண்டில் பிரித்தானிய காலனித்துவ ஆட்சியின் கீழ் கொண்டு வரப்பட்டது. 1946-ஆம் ஆண்டில் இந்த நிலப் பகுதிகள் மலாயா ஒன்றியத்தில் இணைக்கப் பட்டன.
பின்னர் 1948-ஆம் ஆண்டில் மலாயாக் கூட்டமைப்பில் சேர்க்கப்பட்டது. மலாயாக் கூட்டமைப்பு 1957-ஆம் ஆண்டில் விடுதலை பெற்று, 1963-ஆம் ஆண்டில் மலேசியா ஆனது.
பிரான்சிசு லைட் இறுதிக்காலம்
1794 அக்டோபர் மாதம்; பிரான்சிசு லைட் இறக்கும் வரையில் பினாங்குத் தீவின் கண்காணிப்பாளராகப் பணியாற்றினார். 1789-இல் பினாங்குத் தீவின் மக்கள் தொகை ஏறக்குறைய 10,000. ஆறே ஆண்டுகளில் 1795-இல் அதன் மக்கள் தொகை 20,000-ஆக உயர்ந்தது.
மலேரியா நோயினால் இறப்பு
மலேரியா நோயினால் பீடிக்கப்பட்டு 1794-ஆம் ஆண்டு அக்டோபர் 21-ஆம் தேதி பிரான்சிசு லைட் காலமானார். அவரின் உடல் சார்ச்சு டவுனில் உள்ள நார்தம் சாலையில் (Northam Road) உள்ள பழைய புராட்டசுடண்டு கல்லறையில் அடக்கம் செய்யப்பட்டு உள்ளது. நார்தம் சாலை இப்போது சுல்தான் அகமது சா சாலை என்று அழைக்கப் படுகிறது.
லைட் சாலை (Light Street) என்று அவருடைய பெயரிலேயே, பினாங்கில் ஒரு சாலைக்கும் பெயர் வைக்கப்பட்டு உள்ளது. லைட் சாலை கன்வெண்ட் (Convent Light Street) எனும் பெயரில் ஒரு பெண்கள் கான்வெண்ட் பள்ளியும் உள்ளது. பினாங்கின் பழமையான பெண்கள் பள்ளி. 1852-இல் நிறுவப்பட்டது.
மார்டினா உரோசல்சு
மற்றொரு சாரார் சயாமிய பெண்மணி என்கிறார்கள். அடுத்து மேலும் ஒரு தரப்பினர் மலாய்ப் பெண்மணி என்கிறார்கள். இவரின் தோற்றம் பற்றி பலவிதமான பதிவுகள் செய்யப்பட்டுள்ளன. இவர் ஒரு சயாமிய இளவரசியாராக இருக்கலாம் என்றும் கருத்து சொல்லப் படுகிறது.
பிரான்சிசு லைட்டிற்கு மூன்று மகள்கள்; இரண்டு மகன்கள். சார்ச்சு டவுனுக்கு மேற்கே நான்கு 4 மைல் (6.4 கிமீ) தொலைவில் உள்ள சபோல்க் தோட்டத்தில் கட்டப்பட்ட வீட்டில் பிரான்சிசு லைட்டும் அவரின் குடும்பத்தினரும் வசித்து வந்தனர். அவர்களின் வீடு, ஒரு மிளகு தோட்டத்திற்குள் கட்டப்பட்ட "எளிய மாளிகை" என்றும் சொல்லப் படுகிறது.
மேலும் காண்க
பகுப்பு:பினாங்கு பகுப்பு:மலேசிய வரலாறு பகுப்பு:மலேரியாவால் இறந்தவர்கள் பகுப்பு:பிரித்தானியக் கிழக்கிந்தியக் கம்பனி நபர்கள்
அனந்தவர்மன் சோடகங்கன்
கலிங்க நாட்டை ஆண்ட அனந்தவர்மன் சோட(ழ)கங்கன், கீழைக் கங்கர் அரச மரபை தோற்றுவித்தர் ஆவர். என்ற மேலை கங்க மன்னனின் புதல்வரும்  முதலாம் குலோத்துங்கருக்கு இருமுறை திறை செலுத்த தவறியதைக் காரணமாக எடுத்துக்கொண்டு, குலோத்துங்கர் கலிங்கத்தைக் கைப்பற்ற  கருணாகரரை அனுப்பினார். அனந்தவர்மரை உயிருடன் பிடிக்கவேண்டுமென கருணாகரருக்கு உத்தரவு பிறப்பிக்கப்பட்டது. போரின் நுட்பங்களைக் கற்றுக்கொள்ள விக்ரமச் சோழனும் போருக்கு அனுப்பப்பட்டான். போரில் சோழர் படை பெரும் வெற்றியடைந்தது. இவ்வெற்றியின் நினைவாகக் கலிங்கத்தில் வெற்றித்தூண் அமைக்கப்பட்டது.
அனந்தவர்மன் சோடகங்கன், புரி ஜெகன்நாதர் கோயிலை நிறுவியவர் ஆவார்.
மேற்கோள்கள்
பகுப்பு:இந்திய அரசர்கள் பகுப்பு:ஒடிசாவின் வரலாறு பகுப்பு:1077 பிறப்புகள் பகுப்பு:1150 இறப்புகள்
தேசிய பழங்களின் பட்டியல்
ஒவ்வொரு நாட்டிற்கும் ஒவ்வொரு தேசியக் கொடி, தேசிய கீதம், தேசிய விலங்கு, தேசியப் பறவை, தேசிய மலர் இருப்பது போல தேசியப் பழமும் இருக்கிறது. கீழே வெவ்வேறு நாடுகளின் தேசிய பழங்களின் பட்டியல் அகரவரிசைப்படி கொடுக்கப்பட்டுள்ளது.
உசாத்துணைகள்
பகுப்பு:தாவரவியல் பட்டியல்கள் பகுப்பு:பழங்கள்
சமையல்காரன் (திரைப்படம்)
சமையல்காரன் 1974 ஆம் ஆண்டு வெளிவந்த தமிழ்த் திரைப்படமாகும். திருமலை மகாலிங்கம் இயக்கத்தில் வெளிவந்த இத்திரைப்படத்தில் எம். கே. முத்து, வெண்ணிற ஆடை நிர்மலா மற்றும் பலரும் நடித்திருந்தனர்.
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
ராகபஞ்சரம்
ராகபஞ்சரம் இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு :
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 5 சுரங்களும் உள்ளன. இதனால் இது "சாடவ ஔடவ" இராகம் எனப்படுகின்றது.
ஆரணி மக்களவைத் தொகுதி
ஆரணி மக்களவைத் தொகுதி (Arani Lok Sabha constituency) தமிழ்நாட்டின், 39 மக்களவைத் தொகுதிகளுள், 12வது தொகுதி ஆகும்.
தொகுதி மறுசீரமைப்பு
தொகுதி மறுசீரமைப்பு காரணமாக வந்தவாசி மக்களவைத் தொகுதி நீக்கப்பட்டு, அதற்குப் பதில் அதில் இருந்த சில தொகுதிகளை எடுத்தும், அரக்கோணம் மக்களவைத் தொகுதியிலிருந்து, செய்யார் தொகுதியும், வேலூர் மக்களவைத் தொகுதியிலிருந்து ஆரணி தொகுதிகளை எடுத்தும் மற்றும் மயிலம் புதிய தொகுதியை உருவாக்கியும் ஆரணி மக்களவைத் தொகுதி உருவாக்கப்பட்டது.
சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:
15 ஆவது மக்களவைத் தேர்தல் (2009)
13 வேட்பாளர்கள் போட்டியிட்டதில் காங்கிரசின் எம். கிருட்டிணசாமி அதிமுகவின் என். சுப்பிரமணியனை 1,06,830 வாக்குகள் வேறுபாட்டில் வென்று ஆரணி மக்களவைத் தொகுதியின் முதல் உறுப்பினராக தேர்வு பெற்றார்.
முக்கிய வேட்பாளர்கள்
இத்தேர்தலில், 6 வேட்பாளர்கள் கட்சி சார்பாகவும் மற்றும் 9 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் காங்கிரசு வேட்பாளர் எம். கே. விஷ்ணு பிரசாத், அதிமுக வேட்பாளரான, வி. ஏழுமலையை 2,30,806 வாக்குகள் வேறுபாட்டில் வென்றார்.
கும்பகோணம் மலையாள மாரியம்மன் கோயில்
கும்பகோணம் மலையாள மாரியம்மன் கோயில் கும்பகோணத்தில் உள்ள மாரியம்மன் கோயில்களில் ஒன்றாகும்.
இருப்பிடம்
இக்கோயில் கும்பகோணம் கம்பட்ட விஸ்வநாதர் கோயில் வடக்கு வீதியில் உள்ளது.
குடமுழுக்கு
4 செப்டம்பர் 2015 அன்று யாகசாலைப் பூசைகள் தொடங்கி, குடமுழுக்கு 6 செப்டம்பர் 2009 அன்று நடைபெற்றது.
மேற்கோள்கள்
பகுப்பு:கும்பகோணத்திலுள்ள அம்மன் கோயில்கள் பகுப்பு:தமிழ்நாட்டிலுள்ள மாரியம்மன் கோயில்கள்
ஆற்பாக்கம் ஆதிகேசவப்பெருமாள் கோயில்
வரலாறு
இக்கோயில் பதினொன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிகேசவப்பெருமாள், ஆண்டாள் தாயார் சன்னதிகளும், கருடன் உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆசிய நெடுஞ்சாலை 33
ஆசிய நெடுஞ்சாலை 33 அல்லது ஏஎச்33 (AH33), ஆசிய நெடுஞ்சாலைகள் வலையமைப்பின் ஒரு பகுதியாகும். சீனாவில் உள்ள அர்பின் என்னும் இடத்தில் இருந்து அதே நாட்டின் தொங்சியாங் என்னும் இடம் வரை செல்லும் இந்த நெடுஞ்சாலை, சீனாவுக்குள்ளேயே அடங்கிவிடுகிறது. இதன் மொத்த நீளம் 575 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
கொரிய அணியெழுத்து
705 × 250px|thumbnail|right|'சூ-சா-சயே(추사체)' எனும் தனது பாணியில் கிம் யுங்-ஃஈ எழுதிய அணியெழுத்து
thumb|250px|right|ஃஆன் ஃஓவின் ஃஅஞ்சா அணியெழுத்து; தலைப்பு "யேயங்கிரியூ யியோயங் சியோசெப்"
கொரிய அணியெழுத்து என்பது ஃஆங்குல் அல்லது ஃஅஞ்சா எனும் இருவகைக் கொரிய மரபு அணியெழுத்துகளையும் உள்ளடக்கும். இவை முறையே கொரிய நெடுங்கணக்கு எழுத்துகளாலும் சீன எழுத்துருக்களாலும் ஆனவை ஆகும். ஃஆங்குல் வட்ட வளைவுள்ள கோண எழுத்துகளை அறிமுகப்படுத்தியது.
வரலாறு
சீன எழுத்துருக்கள் கி.பி 2 ஆம், 3 ஆம் நூற்றாண்டுகளில் கொரியாவில் புத்தமதப் பரவலால் அறிமுகப்படுத்தப் பட்டுவிட்டது. ஒருங்கிணைந்த சில்லா காலத்தில் வளர்ந்தோங்கிய தாங் பேரரசுப் பண்பாடும் சீன அணிஎழுத்துகளும்பால் இருந்த ஆர்வத்தால் 8 ஆம் நூற்றாண்டு சார்ந்த கிம் சயேங் என்பவர் வாங் சிழி நிகர்த்த அணியெழுத்துகளை உருவாக்கியதும் அவர் முதல் கொரிய அணியெழுத்து வல்லுனர் ஆனார். கவிஞர் சோயே சிவான் என்பவரும் அவரது அணியெழுத்துகளுக்காகப் பெயர்பெற்றார். இவரது அணியெழுத்துகளின் பதக்கூறு ஃஅயேயங் தே மாவட்டப் பாறையில் பொறிக்கப்பட்டுள்ளது.
யூ சினான், குயாங் சுன், யான் ழென்கிங் போன்ற தொடக்க கால அணியெழுத்து வல்லுனர்களின் கோணப் பாணி 14 ஆம் நூற்றாண்டில் மேலும் வட்டவடிவமான ழாவோ மெங்பூ பாணி அறிமுகமாகி வழக்கில் வரும்வரை தொடர்ந்து நிலவியது. தொடக்க 19 ஆம் நூற்றாண்டில் கிம் யியோங்-இயூஅல்லது கிம் யுங்-ஃஈ கொரிய அணியெழுத்துகளைப் புரட்சிகரமாக சூசா பாணியில் அதாவது அவரது புனைபெயரிலான பாணியில் உருமாற்றினார். இது, 秋史[hangul : chusa] பாணி பண்டைய சீன இலிழ்சு எழுத்துப் பாணிபாலான ஆர்வத்தால் உருவாக்கப்பட்டதாகும்.
புலமைசார் சமூக வகுப்புகள் சீன எழுத்துருக்களை பயன்படுத்தியதால், 1910–1945 வரை ஃஅஞ்சாவகை கொரிய அணியெழுத்துகள் வழக்கில் இருந்தன. கொரியா ஜப்பானிய ஆட்சியில் வந்தபோது எழுச்சிகண்ட தேசிய உணர்வு ஃஆங்குல் எழுத்துகளை மக்களிடம் பரப்பியது. எனவே ஃஆங்குல் பயன்படுத்தும் கொரிய அணியெழுத்துகள் மறுமலர்ச்சி உற்றன.
வெளி இணைப்புகள்
பகுப்பு:கிழக்காசிய அணியெழுத்துகள் பகுப்பு:கொரிய அணியெழுத்து பகுப்பு:சீன எழுத்துருக்கள் பகுப்பு:கொரியன் மொழி பகுப்பு:ஆசிய மாதக் கட்டுரைகள் நவம்பர் 2015 பகுப்பு:கொரியப் பண்பாடு
கதிரலைக் கும்பா குறுக்கு வெட்டு
கதிரலைக் கும்பா குறுக்கு வெட்டு (Radar cross-section-RCS) என்பது பொருள் ஒரு கதிரலைக்கும்பா மூலம் எவ்வாறு கண்டறிய முடியும் என்பதன் அளவீடாகும். அதிக கதிரலைக் கும்பா குறுக்கு வெட்டு (RCS) ஒரு பொருளை எளிதில் கண்டறியக்கூடியது என்று குறிக்கிறது.
ஸ்ரீராம் பொறியியல் கல்லூரி
ஸ்ரீராம் பொறியியல் கல்லூரி (Sriram Engineering College) என்பது தமிழ்நாட்டின்,  திருவள்ளூர் மாவட்டம், பெருமாள்பட்டுவில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது.
திரு எம். இ. தேவராஜன் (ஸ்ரீராம் கல்வி அறக்கட்டளையின் நிறுவனர் மற்றும் தலைவர்) என்பவரால் 1993 இல் நிறுவப்பட்ட இந்த கல்லூரி தமிழ்நாட்டின் பழமையான பொறியியல் கல்லூரிகளில் ஒன்றாகும். இது பல்வேறு நிறுவனங்களில் ( http://sriramec.edu.in/details-of-placement/ ) பணிபுரியும் சுமார் 9000 பொறியியல் பட்டதாரிகளை உருவாக்கியுள்ளது.
வெளி இணைப்புகள்
பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata
இராஜேந்திர பட்டினம் சுவேதாரண்யேசுவரர் கோயில்
சுவேதாரண்யேஸ்வரர் கோயில் என்பது சம்பந்தரால் தேவாரம் பாடல் பெற்ற கோயிலாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.
அமைவிடம்
இச்சிவாலயம் இந்தியாவின், தமிழ்நாட்டின், கடலூர் மாவட்டத்திலுள்ள இராஜேந்திரபட்டினம் எனும் ஊரில் அமைந்துள்ளது. இவ்வூரானது எருக்கத்தம்புலியூர், குமரேசபட்டினம், திருவெருக்கத்தம்புலியூர் என்றும் புராணக் காலத்தில் அறியப்பட்டுள்ளது. இச்சிவாலயத்தில் கந்தம், செங்கழுநீர், நீலோத்பவம், சுவேதம் என நான்கு தீர்த்தங்கள் உள்ளன. இத்தலத்தின் தலமரமாக வெள்ளெருக்கு அறியப்படுகிறது.
கோயில் வரலாறு
வியாக்ரபாதர் வேடன் புலிக்கால் முனிவராக வழிபட்ட தலம். முருகக்கடவுள் உருத்திரசன்மராகத் தோன்றி வழிபட்டதால் குமரேசம் என்றும் தேவகணங்கள் வழிபட்டதால் கணேசுரம் என்றும் பெயர் பெற்ற தலம்
கோயில் அமைப்பு
வைணவத் திருத்தலமான ஸ்ரீமுஷ்ணம் பூவராகசுவாமி இத்தலத்தின் அருகிலுள்ளது.
வெளி இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:நாயன்மார் அவதாரத் தலங்கள் பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:நடுநாட்டு சிவன் கோயில்கள்
சிரித்து வாழ வேண்டும்
வெளி இணைப்புகள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
திருமலா ஆல்பா
திருமலா ஆல்பா (Tirumala alba) என்பது நிம்பாலிடே குடும்ப பட்டாம்பூச்சி சிற்றினமாகும். இது டேனானிடே உட்குடும்பத்தில் திருமலா பேரினத்தினைச் சார்ந்தது. இந்தப் பட்டாம்பூச்சி சீனாவில் மட்டுமே காணக்கூடிய அகணிய உயிரி ஆகும்.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
ஆசிய நெடுஞ்சாலை 34
ஆசிய நெடுஞ்சாலை 34 அல்லது ஏஎச்34 (AH34), ஆசிய நெடுஞ்சாலைகள் வலையமைப்பின் ஒரு பகுதியாகும். சீனாவில் உள்ள லியான்யுங்காங் என்னும் இடத்தில் இருந்து அதே நாட்டின் சியான் என்னும் இடம் வரை செல்லும் இந்த நெடுஞ்சாலை, சீனாவுக்குள்ளேயே அடங்கிவிடுகிறது. இதன் மொத்த நீளம் 1,033 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
பெரிய புள்ளி புனுகுப்பூனை
பெரிய புள்ளி புனுகுப்பூனை (Large-spotted civet)(விவேரா மெகாசுபிலா) என்பது தென்கிழக்கு ஆசியாவில் காணப்படும் விவிரேடியா குடும்பத்தில் விவேரா பேரினத்தினைச் சார்ந்த புனுகுப்பூனையாகும். இது பன்னாட்டு இயற்கைப் பாதுகாப்புச் சங்கத்தினால் அருகிய இனமாக செம்பட்டியலில் சேர்க்கப்பட்டுள்ளது.
சிறப்பியல்புகள்
போக்காக் பெரிய புள்ளி புனுகுப்பூனை பண்புகளை விவரித்தார். பெரிய புள்ளிகள் பல்வேறு நிறங்களில் வெள்ளி-பசுமை நிறத்திலிருந்து தங்க நிறத்தில் கருப்பு அல்லது பழுப்பு வண்ணத்தில் சிறிய புள்ளிகளுடன் தோள்பட்டைக்குப் பின்னால் காணப்படும். வாலில் வெள்ளை பட்டைகள் பெரும்பாலும் பக்கங்களிலும் மற்றும் கீழ் பரப்பிலும் காணப்படலாம். ஆனால் மிகவும் அரிதாக முழுமையான வளையங்களும் காணப்படலாம். முதிர்வடைந்த பூனைகள் 30–30.5 இல் (76–77 செ. மீ.) தலை மற்றும் உடல் நீளத்துடன் 13–15.5 அங்குலம் (33–39 செ. மீ.) நீண்ட வாலுடன் 6.6–8.4 கிலோ (14.5–18.5 பவுண்டு) எடையுடன் காணப்படும்.
பரவலும் வாழிடமும்
மியான்மர், தாய்லாந்து, மலேசியா, கம்போடியா, லாவோஸ், வியட்நாம் மற்றும் சீனாவில் பெரிய புள்ளிகள் கொண்ட புனுகுப்பூனைகள் காணப்படுகின்றன. சீனாவில், கடைசியாக 1998-ல் காணப்பட்டது. இவை கடல் மட்டத்திலிருந்து 300 m உயரத்திற்குக் கீழே காணப்படும் பசுமையான, இலையுதிர் மற்றும் உலர்ந்த டிப்டெரோகார்ப் காடுகளில் வாழ்கின்றன. . தாய்லாந்தில், இவை தெற்கே ரானோங் மாகாணம் வரை பல பாதுகாக்கப்பட்ட பகுதிகளில் காணப்படுகின்றன.
சூழலியல் மற்றும் நடத்தை
வாழிடச் சூழலியல் பெரிய புள்ளிகள் கொண்ட புனுகுப்பூனையின் நடத்தை பற்றிய தரவு இல்லை.
அச்சுறுத்தல்கள்
பெரிய புள்ளிகள் கொண்ட புனுகுப்பூனை வாழ்விட சீரழிவு, வாழ்விட இழப்பு மற்றும் கண்ணி வெடி மற்றும் நாய்களுடன் வேட்டையாடுதலால் அச்சுறுத்தப்படுகிறது. இதனுடைய எண்ணிக்கை பரவலான பல நாடுகளில் குறைந்து வருவதாகக் கருதப்படுகிறது. குறிப்பாகச் சீனா மற்றும் வியட்நாமில் கணிசமாகக் குறைந்துள்ளது. சீனா மற்றும் வியட்நாமிய சந்தைகளில், இது உணவாக விற்கப்படுகிறது.
வகைப்பாட்டியல் வரலாறு
போகாக் ''வி. மெகாசுபிலா மற்றும் வி. சிவெட்டினாவை'' தனித்தனி சிற்றினங்களாகக் கருதினார். எல்லர்மேன் மற்றும் மோரிசன்-ஸ்காட் வி ''. சிவெட்டினாவை வி. மெகாசுபிலாவின்'' துணையினமாகக் கருதினர்.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:புனுகுப்பூனைகள்
விசுடன் கிண்ணம்
விசுடன் கிண்ணம் (Wisden Trophy) என்பது இங்கிலாந்து மற்றும் மேற்கிந்தியத் தீவுகள் இடையே நடக்கும் மட்டைப்பந்துப் போட்டியில் வழங்கப்படும் ஒரு வாகையாளர் கிண்ணம் ஆகும். இது விசுடன் நாட்குறிப்பின் நூறாவது ஆண்டு நிறைவைக் குறிக்கும் வகையில் 1963ஆம் ஆண்டு முதன்முறையாக வழங்கப்பட்டது. பன்னாட்டுத் துடுப்பாட்ட அவையின் திட்டத்திற்கு ஏற்ப தொடர்கள் விளையாடப்படுகின்றன. ஒரு தொடர் வெற்றி-தோல்வியின்றி முடிந்தால், விசுடன் கிண்ணத்தை வைத்திருக்கும் அணி அதைத் தக்கவைத்துக் கொள்ளும்.
மேற்கோள்கள்
பகுப்பு:துடுப்பாட்டம் பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
கே. கீரனூர் ஊராட்சி
'''கே. கீரனூர் ஊராட்சி' (K. keeranur Gram Panchayat''), தமிழ்நாட்டின் திண்டுக்கல் மாவட்டத்தில் உள்ள ஒட்டன்சத்திரம் வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2885 ஆகும். இவர்களில் பெண்கள் 1410 பேரும் ஆண்கள் 1475 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரவிச்சந்திரிகா
ரவிச்சந்திரிகா இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), கைசிக நிசாதம் (நி2), சதுச்ருதி தைவதம் (த2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு :
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது. இதன் ஆரோகணத்தில் தைவதம் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.
கிண்ணியா
கிண்ணியா (Kinniya) இலங்கையின் திருகோணமலை மாவட்டத்தில் உள்ள ஒரு நகரமாகும். திருகோணமலை நகரில் இருந்து கிட்டத்தட்ட 20 கிமீ தூரத்திலும், தலைநகர் கொழும்பில் இருந்து சுமார் 240 கிமீ தொலைவிலும் இந்த நகரம் அமையப் பெற்றுள்ளது. இது சுமார் 350 ஆண்டுகளுக்கும் மேற்பட்ட வரலாற்றைக் கொண்டதொரு பிரதேசமாகும். மூன்று பக்கங்களும் கடலால் சூழப்பட்டு இயற்கை எழில் கொண்டது இந்நகர். இலங்கையிலேயே மிக நீளமான கடல் மேல் பாலம் கிண்ணியாவிலேயே அமைந்துள்ளது.
ஏறக்குறைய 35,000 பேர் இங்கு வாழ்கின்றனர். இவர்களில் 97% தமிழ் பேசும் முஸ்லிம்களும், ஏனையோர் தமிழர்களும் ஆவர்.
2004 ஆழிப்பேரலையின் போது இந்நகர் பெரும் அழிவைச் சந்தித்தது.
வெளி இணைப்புகள்
பகுப்பு:திருகோணமலை மாவட்டத்தில் உள்ள ஊர்களும், நகரங்களும்
கலகடகி சட்டமன்றத் தொகுதி
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:தார்வாடு மாவட்டம்
திருவெண்காட்டுப் புராண சாரம்
திருவெண்காட்டுப் புராண சாரம் என்னும் நூல் திருவெண்காட்டுப் புராணம் என்னும் நூலின் உச்சிக்கு ஏற உதவும் சாரம் போல உருவாக்கப்பட்டுள்ள ஒரு நூல். புராண நூலும் சார நூலும் 16 ஆம் நூற்றாண்டில் தோன்றியவை. புராண நூல் சைவ எல்லப்ப நாவலரால் இயற்றப்பட்டது. இந்தச் சார நூலைச் செய்தவர் இந்த நூலில் அதிகம் ஈடுபாடு கொண்ட ஒரு புலவர். இவரது பெயர் தெரியவில்லை. இந்த நூலில் 20 விருத்தப் பாடல்கள் உள்ளன. ஒவ்வொரு பாடலும் 14 சீர் கொண்ட கழிநெடிலடி நான்கு கொண்டது.
பாடல் பகுதி - எடுத்துக்காட்டு
துவாபர யுகத்தில் சுவேதனாம் அரசன்
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
கே. என். சேகரன்
'''கே. என். சேகரன் ''', ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். இவர் 2001 மற்றும் 2006 ஆம் ஆண்டுகளில் நடந்த தமிழ்நாடு சட்டமன்ற தேர்தலில், திருவெறும்பூர் தொகுதியில் இருந்து, திராவிட முன்னேற்றக் கழகத்தின் சாா்பில் போட்டியிட்டு, தமிழக சட்டமன்றத்திற்கு தேர்ந்தெடுக்கப்பட்டார்.
பொது வாழ்க்கை
சேகரன் திருச்சிராப்பள்ளி மாவட்டம், திருவெறும்பூர் வட்டத்தில் அமைந்துள்ள கூத்தப்பரில் பிறந்தார். இவருடைய தந்தை நடேசன் கார்கொண்டார். மனைவி சித்ரா. இவர்களுக்கு ஒரு மகனும் ஒரு மகளும் உள்ளனர்.
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் பகுப்பு:திருச்சி மாவட்ட நபர்கள் பகுப்பு:தமிழக அரசியல்வாதிகள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள்
ஐஇஇஇ
மின்னியல், மின்னணுவியல் பொறியாளர் கழகம் (Institute of Electrical and Electronics Engineers), சுருக்கமாகத் தமிழில் மிமிபொக (அல்லது ஐஇஇஇ, IEEE) என்பது ஓர் இலாபநோக்கற்ற தொழிசார் குமுக நிறுவனம். இதன் தலைமையிடம் அமெரிக்காவில் நியூ யார்க் நகரத்தில் உள்ளது. . இது மின்னியல் சார்ந்த தொழில்நுட்பத்தை வளர்த்தெடுக்கும் நோக்கில் அமைந்த உலகளாவிய ஓர் அமைப்பு. இது தற்பொழுது 160க்கு மேலான நாடுகளில் இருந்து, 400,000 உறுப்பினர்களுக்கும் மேலானவர்கள் பங்கு கொள்ளும் பெரும் நிறுவனமாக வளர்ந்துள்ளது; இதில் 45% உறுப்பினர்கள் ஐக்கிய அமெரிக்காவுக்கு வெளியே இருப்பவர்கள்
வரலாறு
thumb|right|[[நியூ யார்க் நகரத்தின் 3 ஆவது பார்க் அவென்யூவில் உள்ள 17 ஆவது மாடியில் உள்ள ஐஇஇஇ நிறுவன அலுவலகம்.]]
ஐஇஇஇ நிறுவனம், அமெரிக்காவில் உள்ள நியூ யார்க் மாநிலத்தின் இலாபநோக்கமற்ற நிறுவனமாக பதிவுசெய்யப்பெற்றுள்ள ஒன்று. 1912 ஆம் ஆண்டு தொடங்கப்பெற்ற வானொலிப் பொறியாளர்கள் கழகமும் (Institute of Radio Engineers, IRE)), 1884 ஆம் ஆண்டு தொடங்கப்பெற்ற அமெரிக்க மின்னியல் பொறியாளர் கழகமும் (American Institute of Electrical Engineers, AIEE) ஒன்றிணைந்து, 1963 ஆம் ஆண்டு ஐஇஇஇ என்னும் புதிய மின்னியல், மின்னணுவியல் பொறியாளர்கள் கழகம் (மிமிபொக) உருவானது
அமெரிக்க மின்னியல் பொறியாளர் கழகத்தின் ஆர்வங்கள் கம்பிவழி தகவல் அனுப்பும் தொலைகம்பியியல் அல்லது "தந்தியியல்" (telegraphy), தொலைபேசியியல் (telephony), மின்னாற்றல் உருவாக்கம், வழங்கல் ஆகியவையாக இருந்தன. வானொலிப் பொறியாளர் கழகம் (இன்சிட்டியூட் ஆம் ரேடியோ எஞ்சினீயர்சு) பெரும்பாலும் மின்காந்த அலைகளாகிய வானொலி அலைகள் (ரேடியோ அலைகள்) சார்ந்த பொறியியல் பற்றியதாக இருந்தது. இந்த நிறுவனமுமே இரு வேறு நிறுவனங்களில் ஒன்றிணைப்பால் உருவானது. கம்பியில்லா தொழிற்கலைக் கழகம் (Wireless Institute) என்பதும் தொலைக்கம்பி, கம்பியில்லா பொறியியியலாளர்கள் குமுகம் (Society of Wireless and Telegraph Engineers) என்னும் நிறுவனம் ஆகிய இரண்டு சிறு நிறுவனங்களின் ஒன்றிணைப்பால் உருவானது வானொலிப் பொறியாளர் கழகம். 1930களில் எலக்ட்ரானிக்ஃசு (electronics) என்று அழைக்கப்பெற்ற மின்னணுவியல் பொறியாளர்கள் இந்த வானொலிப் பொறியாளர் கழகத்தில் பொதுவாகச் சேர்ந்தனர். அக்காலத்தில் மின்னணுவியல் என்பது கண்ணாடிக் குமிழி அல்லது குழாய்க்குள் எதிர்மின்னிகளைக் (electrons) கட்டுப்படுத்தும் எதிர்மின்னிக் கருவிகள் மிகவும் பரவி வந்தன. வானொலிப் பொறியியல், மின்னியல் பொறியியல் துறைகளின் வேறுபாடுகள் குறைந்து மயங்கி வந்தன. இரண்டாம் உலகப் போருக்குப் பிறகு இரண்டு நிறுவனங்களிடையே போட்டியும் பெருகி வந்தன. ஆனால் 1961 ஆம் ஆண்டில் இரண்டு நிறுவனங்களின் தலைவர்களும் ஒன்றுகலந்து பேசி சனவரி 1, 1963 இல் புதிய ஐஇஇஇ (மின்னியல், மின்னணுவியல் பொறியாளர் கழகம், மிமிபொக) என்னும் நிறுவனத்தை உருவாக்கினர்.
மிமிபொக (ஐஇஇஇ) நிறுவனத்தின் குறிப்பிடத்தக்க தலைவர்கள் எலிஃகு தாம்சன் (Elihu Thomson, AIEE, 1889–1890), அலெக்ஃசாண்டர் கிராம் பெல் (Alexander Graham Bell, AIEE, 1891–1892), சார்லசு புரோட்டியசு இசுட்டைன்மெட்ஃசு (Charles Proteus Steinmetz, AIEE, 1901–1902), இலீ டி ஃபாரெசுட்டு (Lee De Forest, IRE, 1930), பெடரிக் டெர்மன் (Frederick E. Terman, IRE, 1941), வில்லியம் இரெட்டிங்க்டன் ஃகியூலெட் (William Reddington Hewlett, IRE, 1954), எர்ணெசுட்டு வீபர் (Ernst Weber, IRE, 1959; IEEE, 1963), இவான் கெட்டிங் (Ivan Getting, IEEE, 1978).
மிமிபொக (ஐஇஇஇ) நிறுவனத்தின் அமைப்புச் சட்டம் அதன் குறிக்கோள்களாக, "மின்னியல், மின்னணுவியல், தொலைதொடர்பியல், கணினி சார்ந்த பொறியியல் கொள்கைகளையும் நடைமுறை வழக்குகளையும், அது தொடர்பான பொறியியல் கிளைத்துறைகளையும் கலை, அறிவியல் துறைகளையும் முன்னேற்றி வளர்க்கும் அறிவியல், கல்வி சார்ந்தது" என்று வரையறையிடுகின்றது " இக்குறிகோள்களை நிறைவேற்றும் முகமாக மிமிபொக (ஐஇஇஇ) நிறுவனம் ஒரு பெரும் அறிவியல் ஆய்விதழ்கள் வெளியீட்டகமாகவும், கல்விசார் கருத்தரங்கங்கள், பட்டறைகள், மாநாடுகள் நடத்தும் நிறுவனமாகவும் உள்ளது. சீர்தரம் நிறுவும் பணிகளிலும் பெரும் பங்கு வகிக்கிறது. 900-க்கும் அதிகமான பலதுறையைச் சார்ந்த தொழிலக சீர்தரங்களை நிறுவியுள்ளது.  இவை மின்னாற்றல், உடல்நலம்சார் உயிர் அறிவியல், தொலைதொடர்பியல், தகவல் தொழில்நுட்பம், வானூர்திய-விண்ணியல் துறைகள், நுகர்வோர் மின்னணுவியல், போக்குவரத்து, நானோதொழில்நுட்பம் என மிகப்பல துறைகளைச் சார்ந்தவை. மிமிபொக (ஐஇஇஇ) நிறுவனம் உயர்கல்விக்கழங்களுடன் ஒன்றிணைந்து கல்விசார் நடவடிக்கைகளிலும் பங்கு கொள்கின்றது. மிமிபொக (ஐஇஇஇ) நிறுவனத்தின் சின்னம் (logo) பெஞ்சமின் பிராங்கிளினின் (காற்றாடிப்) பட்டத்துள் (kite) வலக்கை பிடிவிதியைக் காட்டும் ஒரு சாய்சதுரம். இது 1963 இல் உருவாக்கியது.
ஐஇஇஇ தன்னுறுப்புகளாக 38 தொழில்நுட்பக் குழுமங்களைக் கொண்டுள்ளது. இவை பல கருத்தரங்கங்களை குறிப்பிட்ட பருவந்தோறும் தொடர்ந்து நடத்தி வருகின்றன.
வெளியிணைப்புகள்
பகுப்பு:ஐஇஇஇ
வடக்கு சிக்கிம் மாவட்டம்
வடக்கு சிக்கிம் மாவட்டம் இந்தியாவின் சிக்கிம் மாநிலத்தில் உள்ள ஒரு மாவட்டம். இதன் தலைநகரம் மங்கன். இம்மாவட்டம் முழுவதும் மலைப்பகுதியில் உள்ளதால் மக்கள் தொகை குறைவு. இம்மாவட்டம் இந்தியாவில் உள்ள 640 மாவட்டங்களில் மக்கள் தொகை குறைவானவற்றுள் ஏழாவதாக உள்ளது. பரப்பளவைப் பொறுத்தவரை வடக்கு சிக்கிம் சிக்கிமின் மிகப்பெரிய மாவட்டமாகும்.
புவியியல்
சிக்கிம் மாநிலத்தில் உள்ள நான்கு மாவட்டங்களில் இதுவே மிகப்பெரியதாகும். இம் மாவட்டம் அடர்த்தியான காடுகள் நிறைந்த செங்குத்தான மலைப் பகுதிகளைக்கொண்டுள்ளது. செங்குத்தான மலைப்பகுதிகள் நிறைந்திருப்பதால் இங்கு நிலச்சரிவுகள் அடிக்கடி நிகழ்கின்றன. மலை உச்சிகளில் உள்ள பனி உருகுவதாலும் மழையினால் ஏற்படும் மண் அரிப்பின் காரணமாகவும் நிலச்சரிவுகள் ஏற்படுகின்றன.
பொருளாதாரம்
உலக அளவில் ஏலக்காய் உற்பத்தியில் மங்கன் முதலிடம் வகிக்கிறது. மங்கன் உலகின் ஏலக்காய் தலைநகரம் என்றும் அறியப்படுகிறது. இதன் நில அமைப்பும் மழை அளவும் பல்வேறு வகை ஏலக்காய் விளைவதற்கு சாதகமாய் அமைந்துள்ளது. இங்கு பல மின்னுற்பத்தி நிலையங்கள் நிறுவப்பட்டிருப்பதால் இங்கு மின்வெட்டு என்பதே இல்லை. செங்குத்தான மலைப்பகுதிகளும் பல்வேறு ஏரிகளும் புனல் மின்திட்டங்களை நிறுவ வசதியாக உள்ளன.
சுற்றுலா
சீன நாட்டின் எல்லைக்கு அருகில் அமைந்திருப்பதால் இம்மாவட்டத்தின் பல பகுதிகளைச் சுற்றிப்பார்க்க அரசாங்க அனுமதி பெறவேண்டும். இருந்தாலும் இப்பகுதியின் இயற்கை அழகை ரசிக்க மக்கள் வந்து குவிகின்றனர்.
போக்குவரத்து
அடிக்கடி ஏற்படும் நிலச்சரிவுகளின் காரணமாக சாலைகள் மோசமான நிலையில் உள்ளன.
மலைவலம்
thumb|right|300px|மலைவலப் பாதை, திருவண்ணாமலை, வலது பக்கத்தில் சுரிய லிங்கம் மலைவலம் அல்லது கிரிவலம் எனப்படுவது புனித மலையாக கருதும் மலையையோ அல்லது கோயில் அமைந்த மலையையோ வலம் வருதலாகும். கயிலை மலையை வலம் வரும் பழக்கம் இருந்துவருகிறது. கிரி என்றால் மலை; வலம் என்றால் சுற்றுதல் என்று பொருள். அதனால் மலையை சுற்றி வருவது கிரிவலம் என்று அழைக்கப்படுகிறது. தமிழகத்தில் இவ்வாறு பல இடங்களில் பெரும்பாலும் பௌர்ணமி நாளன்று மலைவலம் வரும் நிகழ்வு நடந்தாலும், குறிப்பாக திருவண்ணாமலையில் உள்ள அருணாச்சல மலையை பக்தியோடு பக்தர்களால் சுற்றிக் கும்பிடப்படும் நிகழ்வு மிகப் பிரபலமாக உள்ளது. புராண காலம் முதல் இன்று வரையில் மலைவல யாத்திரை திருவண்ணாமலைக்கு சிறப்பைச் சேர்க்கிறது. மலையில் உள்ள குகைகளில் சித்தர்கள், யோகிகள் தவம் செய்தனர். பின் குகைகளிலேயே இறைவனுடன் கலந்து ஜீவசமாதி நிலையை அடைந்தனர். இதனால் அம்மலையில் சக்தி அதிர்வலைகள் அதிகமாகி மலையைச் சுற்றி வருவதால் இறை அருளும் மகான்களின் ஆசியும் பக்தர்கள் பெறுகின்றனர் என்பது பக்தர்களின் நம்பிக்கை.
மலையின் அமைப்பு
அருணாச்சல மலையானது 2668 அடி உயரத்துடனும் 14 கிலோமீட்டர் சுற்றளவுடன் காட்சியளிக்கிறது. மலையைச் சுற்றிலும் எண்கோண வடிவில் எட்டு சிவலிங்கங்கள் அமைந்துள்ளன. அவைகள்
ஆதிப்பரம்பொருளாக விளங்கும் அண்ணாமலையின் அடிவாரத்தைச் சுற்றி கால்நடையாக வலம் வரும்போது சுற்றியுள்ள மூலிகை சக்தி மிக்க செடிகொடிகளின் காற்றைச் சுவாசிப்பதால் உடல் நலமடைவதோடு மலையின் சக்திமிகு அதிர்வுகள் வாழ்வை நல்விதமாக அமைத்துக்கொள்ளவும் உதவுகின்றன என்பது பக்தர்களின் நம்பிக்கை.
பகுப்பு:திருவண்ணாமலை மாவட்டத்திலுள்ள இந்துக் கோயில்கள் பகுப்பு:இந்து சமய வழிபாட்டுச் சடங்குகள்
பேரிசாத்தனார்
பேரிசாத்தனார் சங்ககாலப் புலவர்.
இவரது பாடல்கள் 20
அகநானூறு 38, 214, 242, 268, 305,
குறுந்தொகை 81, 159, 278, 314, 366
நற்றிணை 25, 37, 67, 104, 199, 299, 323, 378,
புறநானூறு 125, 198,
இவரால் பாடப்பட்டோர்
சேரமான் மாந்தரஞ்சேரல் இரும்பொறை,
சோழன் இராசசூயம் வேட்ட பெருநற்கிள்ளி,
பாண்டியன் இலவந்திகைப்பள்ளித் துஞ்சிய நன்மாறன்,
மலையன்
வெளிமான் (அரசன்)
வெளிமான் என்பது மானின வகைகளில் இன்று. வெளிமான்கள் மிகுதியாக இருந்த ஊர் வெளியம் எனப் பெயர் பெற்றிருக்கலாம். வெளி என்னும் சொல் வான்வெளியைக் குறிக்கும். இந்த வெளியத்தை ஆண்டவன் வானவரம்பன் எனப் பெயர்பெறுவது இயல்பே.
சங்ககாலத்தில் வெளிமான் என்னும் அரசன் சிறந்த வள்ளலாக விளங்கினான். பெருஞ்சித்திரனார் என்னும் புலவர் அவனைப் பாடிப் பெருமை தரும் பரிசில்களைப் பெற்றுள்ளார். அவன் காலத்துக்குப் பின்னர் அரசுக்கட்டில் ஏறிய அவனது தம்பி இளவெளிமானைக் கண்டு பரிசில் வேண்டியபோது அவன் சிறிது கொடுப்பக் கொள்ளாது அவனை இழிவுபடுத்திப் பாடியுள்ளார்.
அடிக்குறிப்பு
பகுப்பு:சங்ககால அரசர்கள்
ஞானாலயா கிருஷ்ணமூர்த்தி
ஞானாலயா கிருஷ்ணமூர்த்தி (ஜனவரி 31, 1942) தமிழ்நாட்டில் புதுக்கோட்டைக்கு அருகேயுள்ள திருக்கோகர்ணம் என்ற சிற்றூரில் ஞானாலயா ஆய்வு நூலகம் என்ற தனியார் நூலகத்தை தன்னுடைய மனைவியுடன் இணைந்து நடத்தி வருபவர் ஆவார்.
பிறப்பு
ஜனவரி 31, 1942இல் இவர் பிறந்தார். இவரது பெற்றோர் பாலசுப்பிரமணியன், மீனாட்சி ஆவர். புதுக்கோட்டையில் ஆரம்பக் கல்வியைத் துவங்கி இளங்கலை அறிவியல், முதுகலை தமிழ் இலக்கியம் படித்துவிட்டு, பின் கல்வியியலில் முதுகலைப்பட்டம் (எம்.எட்) நிறைவு செய்தார். ஓய்வு பெற்ற தலைமையாசிரியரான இவர் 1959-இல் தொடங்கி அரிய வகை நூல்களைச் சேகரித்து வருகிறார்.
சொற்பொழிவுகள்
நினைவாற்றல் மிக்க இவர் மிகச் சிறந்த தமிழார்வலரும், சொற்பொழிவாளருமாவார். மகாத்மா காந்தி, விவேகானந்தர், மகாகவி பாரதியார் உள்ளிட்ட பலரைப் பற்றியும் இவர் சொற்பொழிவாற்றியுள்ளார். பொதிகைத் தொலைக்காட்சியில் நம் விருந்தினர் பகுதியில் இவரது பேட்டி இடம் பெற்றுள்ளது.
தேடலில் தெளியும் திசைகள்
தேடலில் தெளியும் திசைகள் என்ற நூல் தஞ்சை ப்ரகாஷ், ல.கி.ராமானுஜம், கரிச்சான்குஞ்சு, எம்.வி.வெங்கட்ராம் உள்ளிட்ட பல இலக்கியவாதிகள் கிருஷ்ணமூர்த்தி டோரதி இணையரின் குடும்ப நண்பர்கள் கிருஷ்ணமூர்த்திக்கு எழுதிய கடித ஆவணங்களைக் கொண்டு அமைந்துள்ளது. இலக்கியவாதிகள் இவரிடம் மேற்கொண்ட விவாதங்களின் ஒரு தொடர்நிகழ்வாக இக்கடிதங்கள் அமைந்துள்ளன. ள்ஞானாலயா நூலகத்தைப் பார்வையிட்டுதிற்கு வந்து பாராட்டியவர்களின் கருத்துக்களைக் கொண்டு அமைந்துள்ளது. பிரபலமான எழுத்தாளர்கள், அரசியல்வாதிகள், தொழிலதிபர்கள், இலக்கியவாதிகள் உள்ளிட்ட அனைத்து தரப்பினரும் தந்துள்ள பதிவுகளைக் காணும்போது இந்நூலகத்தின் இன்றியமையாமையை உணரமுடிகிறது.
வெளி இணைப்புகள்
பகுப்பு:1942 பிறப்புகள் பகுப்பு:தமிழ்நாட்டுத் தமிழறிஞர்கள்‎ பகுப்பு:வாழும் நபர்கள்
திம்மராயன அள்ளி
திம்மராயனஅள்ளி (Themmarayanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636808. இந்த ஊரானது மஹேந்திரமங்கலம் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°25'00.6"N 78°05'59.6"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 745, மொத்த மக்கள் தொகைகள் 2990. இதில் 1565 ஆண்களும், 1425 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஆவ்லின் மேரி
ஆவ்லின் மேரி (Avelin Mary) என்பவர் தமிழ்நாட்டைச் சோ்ந்த பேராசிரியா். கடல்சார் உயிரியல் தொடர்பாக ஆராய்ச்சி செய்துள்ளார். கத்தோலிக்க திருச்சபையைச் சேர்ந்த இவர் மேரியின் பணியாளர்கள் சபையைச் சேர்ந்தவர். இவர் தூத்துக்குடியிலுள்ள தூய இருதய கடல் ஆராய்ச்சி மையத்தின் இயக்குநராக உள்ளார்.
கல்விப்பயணம்
மகாராட்டிர மாநிலத்தில் அவுரங்காபாத்திலுள்ள மராத்வாடா பல்கலைக்கழகத்தில், பயிா்களுக்கு தெளிக்கப்படும் பூச்சி மருந்துகளின் ரசாயன பாதிப்பால் குளம் குட்டைகளின் நீா் மாசுபட்டு, அதனால் நன்னீாில் வாழும் இரால்களுக்கு ஏற்படும் தீங்கு குறித்து ஆய்வு செய்து, 1984-ம் ஆண்டில் முனைவர் பட்டம் பெற்றாா். ஆஸ்போர்ன் ஆய்வகங்கள் (நியூயார்க் விலங்கியல் சங்கம்) மற்றும் டியூக் பல்கலைக்கழக கடல் ஆய்வகங்கள் (பியூஃபோர்ட், வட கரோலினா) ஆகியவற்றில் தனது முதுகலைப் பணியை முடித்தார். துலேன் பல்கலைக்கழகம், டியூக் பல்கலைக்கழகம், டெலாவேர் பல்கலைக்கழகம், ஹவாய் பல்கலைக்கழகம் மற்றும் தைவானில் உள்ள ஃபூ ஜென் கத்தோலிக்க பல்கலைக்கழகம் ஆகியவற்றில் வருகை தரும் விஞ்ஞானியாக இருந்தார். 1988 இல், அவர் தனது சொந்த சுயாதீன ஆராய்ச்சி குழுவை நிறுவுவதற்காக இந்தியா திரும்பினார். கடல் சூழலை பாதிக்கும் நச்சு இரசாயனங்களை இயற்கை மூலங்களிலிருந்து மாற்று சேர்மங்களுடன் மாற்றுவதில் இவரது குறிப்பிட்ட ஆர்வம் உள்ளது.
தொழில்
தூத்துக்குடியில் உள்ள பெண்களின் உயர்கல்விக்கான கத்தோலிக்க நிறுவனமான புனித மேரிக் கல்லூரியின் முதல்வராக சிலகாலம் இருந்தார். 1991-ல், கடல் ஆராய்ச்சி மற்றும் பாதுகாப்பு நோக்கத்திற்காக ஒரு சுயாதீன இலாப நோக்கற்ற அமைப்பாக தூய இருதய கடல்சார் ஆராய்ச்சி மையத்தை நிறுவினார். தற்போது இந்த நிறுவனத்தின் இயக்குநராக உள்ளார். இது அமெரிக்காவை தளமாகக் கொண்ட ஆராய்ச்சி மற்றும் மேம்பாட்டு நிறுவனமான பொசைடன் ஓசியான் சயின்ஸ்.இன்க் நிறுவனத்துடன் இணைந்துள்ளது. பவளப்பாறைகள் பற்றிய தனது ஆய்வின் போது, கப்பல்களில் கெட்டுப்போவதைத் தடுக்கும் மற்றும் மில்லியன் கணக்கான டாலர்களைச் சேமிக்கக்கூடிய இரசாயனங்களை அவை உற்பத்தி செய்வதைக் கண்டுபிடித்தார்
விருதுகள்
கேம்பிரிட்ச்லுள்ள சர்வதேச வாழ்க்கை வரலாற்று ஆராய்ச்சி மையத்தால் "20 ஆம் நூற்றாண்டின் 2,000 சிறந்த விஞ்ஞானிகளில்" ஒருவராக மேரி பெயரிடப்பட்டார். 1999-ல், வேனிட்டி அச்சகம் அமெரிக்கன் வாழ்க்கை வரலாற்று நிறுவனம் இவருக்கு "1998 ஆம் ஆண்டின் சிறந்த பெண்"ணுக்கான விருதை வழங்கியது.
சிசுபாலன் (திரைப்படம்)
சிசுபாலன் 1974 ஆம் ஆண்டு வெளிவந்த தமிழ்த் திரைப்படமாகும். கே. கே. சம்பத்குமார் இயக்கத்தில் வெளிவந்த இத்திரைப்படத்தில் ஆர். எஸ். மனோகர், ஸ்ரீவித்யா மற்றும் பலரும் நடித்துள்ளனர்.
ஆவ்லின் மேரி
விருதுகள்
2002ஆம் ஆண்டில், புது தில்லியிலுள்ள இந்தியாவின் தேசிய சுற்றுச்சூழல் அறிவியல் அகாதமியால் (NESA) ஆண்டின் 14 அறிவியலாளர்களில் ஒருவராக அங்கீகரிக்கப்பட்டார். கொல்கத்தாவில் இவ்விருதினைப் பெற்றார். சனவரி 2003-ல், ஜாக்ருதி கிரண் அறக்கட்டளையின் 2003ஆம் ஆண்டுக்கான நேதாஜி சுபாஷ் சந்திர போசின் சிறந்த அறிவியலாளருக்கான தேசிய விருதைப் பெற்ற 12 பேரில் இவரும் ஒருவர்.
மேற்கோள்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:வாழும் நபர்கள் பகுப்பு:1943 பிறப்புகள் பகுப்பு:பெண் அறிவியலாளர்கள்
தென்கரைக்கோட்டை கல்யாணராமர் கோயில்
தென்கரைக்கோட்டை கல்யாணராமர் கோயில் என்பது தர்மபுரி மாவட்டம், தென்கரைக்கோட்டையில் உள்ள  உள்ள ஒரு இராமர் கோயிலாகும்.
கோயில்பற்றிய கதை
சீல நாயக்கன், சென்னப்ப நாயக்கன் ஆகிய உடன்பிறந்தவர்கள் தன் படைகளுடன் தென்கரைக்கோட்டைப் பகுதியில் இருந்த காட்டுப் பகுதியில் வேட்டையாட வந்தனர். அப்போது அவர்களின் வேட்டை நாயை முயல் விரட்டியதைக் கண்டு வியந்தனர். இரவு அங்கேயே உறங்கினர் அவர்களின் கனவில் இராமர் தோன்றி அங்குள்ள ஆலமரத்தை அடையாளம் காட்டி அங்கு தனக்கு ஒரு கோயில் எழுப்பச் சொன்னார். பொழுது விடிந்தபின் சகோதரர்கள் தங்கள் தலை நகரம் திரும்பினர். கோயில் கட்ட வேண்டிய பணத்தை அண்ணன் சீலநாயக்கன் தம்பி சென்னப்ப நாயக்கனிடம் தந்து கோயில் வேலைகளை செய்யுமாறு அனுப்பி, தலைநகரில் ஆட்சியைத் தொடர்ந்துவந்தான். கோயில்வேலைகளை சென்னப்ப நாயக்கன் வெளியூர் சிற்பிகளையும் வேலையாட்களையும் கொண்டு செய்வதைக் கண்டு, எரிச்சலடைந்த உள்ளூர் இளைஞர்கள் இருவர் சீல நாயக்கனிடம் சென்று இளவரசர் கோயில் வேலையை கவணிக்காமல், அதற்கான பணத்தை தவறான வழியில் செலவிட்டு வருவதாக கோள் மூட்டினர். இதைக்கேட்டு சீலநயக்கன் தம்பியைக் காணப் புறப்பட்டான். அண்ணன் வருவதை அறிந்து தம்பி சென்னப்ப நாயக்கன் அவரை எதிர்கொண்டு அழைக்க பரிவாரங்களோடு வந்தான். இதை அறிந்த உள்ளூர் இளைஞர்கள் தம்பி அண்ணனைக் கொல்ல வருவதாக அவரிடம் சூதுரைக்க இதை நம்பிய சீல நாயக்கன் தம்பி சென்னப்ப நாயக்கனை கொன்றுவிட்டு, பின்னர் கோட்டையையும் கோயிலையும் பார்வையிட்டு, சிற்பிகளிடம் விசாரித்தான். சிற்பிகளுக்கு தரவேண்டிய பணம் போன்றவை முறையாக கொடுக்கப்பட்டிருப்பதையும் கணக்குவழக்குகள் சரியாக இருப்பதை அறிந்தான். குற்றம் செய்யாத தன் தம்பியை கொன்றதற்காக வருந்தி, தம்பியைக் கொன்ற இடத்திலேயே தன்னை அழித்துக் கொள்கிறான். இவர்களின் மனைவிமார் அந்த இடத்திலேயே உடன்கட்டை ஏறுகின்றனர். இவ்வாறு இவ்விடத்தில் செவிவழிக்கதை நிலவுகிறது.
கோயிலமைப்பு
இக்கோயில் இரு தள விமானத்துடன் கிழக்கு நோக்கி அமைந்துள்ளது. இக்கோயிலில் திருவுண்ணாழி, இடைநாழி, மகாமண்டபம், முன் மண்டபம் ஆகியவற்றைக் கொண்டுள்ளது. முன் மண்டபத்தின் வட தென் புறங்களில் குதிரை வீரன் தூண்கள், சிங்க வீரன் தூண்கள், யாளி வீரன் தூண்கள் ஆகியவை வேலைப்பாடுடன் அமைக்கப்பட்டுள்ளன. இம்மண்டபத்தில் பல இசைத்தூண்களும் உள்ளன.
கோயில் உண்ணாழியில் இராமர் அமர்ந்த கோலத்தில் பரிவாரங்களோடு காட்சியளிக்கிறார். இராமரின் வலக்கை அபய முத்திரையோடும் இடக்கை தொடைமீது வைத்தபடியும், அருகில் சீதை வலக்கையில் மலர் ஏந்தியபடியும், இடக்கையில் வரத முத்திரை கொண்டும் விளங்குகிறார். சீதாராமரின் முன்னே விசுவாமித்திரர், வசிட்டர் ஆகியோர் அமர்ந்திருக்க அவர்களோடு இராமனின் தம்பியரான பரதன், இலக்குவன், சத்துருக்கன், ஆகியோருடன் குகன், சுக்ரீவன், வீடணன், அனுமன், அங்கதன் ஆகியோர் பரிவாரங்களாக எழுந்தருளியுள்ளனர்.
மேற்கோள்கள்
பகுப்பு:தருமபுரி மாவட்டத்திலுள்ள ராமர் கோயில்கள்‎ பகுப்பு:இராமர் கோயில்கள்
ஜெர்டோன் வெள்ளிப்புள்ளி
ஜெர்டான் வெள்ளிப்புள்ளி (போலோரியா ஜெர்டோனி-Boloria jerdoni) என்பது நிம்பாலிடே பட்டாம்பூச்சி குடும்பத்தினைச் சார்ந்த சிற்றினமாகும். இது மேற்கு இமயமலையில் சித்ரால் முதல் காஷ்மீர் வரையிலும் காணப்படுகிறது.
மேற்கோள்கள்
பகுப்பு:பட்டாம்பூச்சிகள்
அரரியா மாவட்டம்
அரரியா மாவட்டம் பீகாரின் 38 மாவட்டங்களில் ஒன்றாகும். இதன் தலைமையகம் அரரியாவில் உள்ளது. இந்த மாவட்டம் பூர்ணியா கோட்டத்திற்கு உட்பட்டது. இந்த மாவட்டம் 2830 சதுர கி.மீ பரப்பளவில் அமைந்துள்ளது.
ஆட்சிப் பிரிவுகள்
அரரியா மாவட்டத்தை இரு பிரிவுகளாகப் பிரித்துள்ளனர்.
அரரியா பிரிவில் நான்கு மண்டலங்கள் உள்ளன. அவை: அரரியா, பர்காமா, சிக்டீ, ரானிகஞ்சு போர்ப்ஸ்கஞ்சு பிரிவில் ஐந்து மண்டலங்கள் உள்ளன. அவை: குர்சாகாந்தா, போர்ப்ஸ்கஞ்சு, பர்காமா மண்டலம், ரானிகஞ்சு, நர்பத்கஞ்சு. ரானிகஞ்சு, பர்காமா ஆகிய இரண்டு மண்டலங்களை இரு பிரிவுகளும் கூட்டாக நிர்வகிக்கின்றன.
இந்த மாவட்டத்தில் ஆறு சட்டமன்றத் தொகுதிகள் உள்ளன. அவை: இவை அனைத்தும் அரரியா மக்களவைத் தொகுதிக்கு உட்பட்டவை.
தொல்காப்பியம் புறத்திணையியல் செய்திகள்
வாழ்க்கையை அகப்பொருள் என்றும், புறப்பொருள் என்றும் பகுத்துக் காண்பது தமிழர் நெறி. அகப்பொருளை அகத்திணை என்றும், புறப்பொருளைப் புறத்திணை என்றும் தொல்காப்பியம் குறிப்பிடுகிறது. புறத்திணை என்பது பொதுவாழ்க்கை. இந்தப் பொதுவாழ்க்கைப் பாங்கைக் கூறுவது இந்தப் புறத்திணையியல். அகத்திணையை 7 பிரிவுகளில் தொகுத்துக்கொண்ட தொல்காப்பியம் புறத்திணையையும் 7 பிரிவுகளாகக் கொள்கிறது. அத்துடன் அகத்திணையையும் புறத்திணையையும் ஒப்பிட்டும் காட்டுகிறது. புறத்திணைச் செய்திகள் 30 நூற்பாக்களில் சொல்லப்பட்டுள்ளன.
அடிக்குறிப்புகள்
பகுப்பு:புறப்பொருளிலக்கணம் பகுப்பு:தொல்காப்பியம்
கூகுள்+
right|thumb|தற்குறிப்புப் பக்கம் கூகுள்+ அல்லது கூகுள் ப்ளசு (Google+ or Google Plus) என்பது கூகுள் நிறுவனம் தயாரித்து வழங்கும் சமூக வலையமைப்புத் தளம் ஆகும். இதன் மூலம் நாம் நமது கருத்துகள், புகைப்படங்கள், காணொளிகள், இணையதள உரலிகள் ஆகியவற்றை நமது வட்டத்தில் உள்ளவர்களுடன் பகிர்ந்து கொள்ள முடியும். அரட்டை மற்றும் காணொளி அரட்டை ஆகிய வசதிகளும் உள்ளது. இதிலுள்ள +1 பொத்தான் கூகுள்+ இன் சிறப்பம்சமாகும்.
இதன் பிரத்தியேக வசதிகளான பிகாசா ஆல்பத்தினை இப்பக்கத்துடன் இணைத்திருப்பது,ஜியோ என்ற புகைப்படம் எடுக்கப்பட்ட இடத்தினை குறிக்கும் வசதிகள் போன்ற ஏனைய வசதிகள் சிறப்பாக உள்ளது.இதன் அமைப்பு மற்ற வலையமைப்பு சேவைகளைவிட சற்று மிகுதியாக காணப்படுவதால் பேஷ்பூக் உடன் போட்டி நிலவ அதிக வாய்ப்பு உள்ளது.
பகுப்பு:இணையச் சமூக வலைப்பின்னல்கள் பகுப்பு:கூகுள் பகுப்பு:கூகுள் இணையதளங்கள் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள் பகுப்பு:சமூக_ஊடகங்கள்
முயலும் ஆமையும் கதை
முயலும் ஆமையும் கதை தமிழ்ச் சூழலில் மிகப்பரவலாக வழங்கிவரும் செவி வழி நீதிக் கதையாகும்.இக்கதை சோம்பேறித்தனம் மற்றும் ஏளனம் போன்றவற்றின் விளைவுகளைக் கூறுகிறது.சில சிறுவர் இலக்கிய நூல்களில் இக்கதை அச்சுவடிவத்திலும் காணக்கிடைகிறது. ஒரு முயல்,நரி மற்றும் சில விலங்குகள் இக்கதையின் பாத்திரங்களாக வருகின்றனர்.
கதைச் சுருக்கம்
ஒரு காட்டில் பல மிருகங்கள் வசித்து வந்தன.அங்கு வசித்து வந்த முயலுக்கு கர்வம் அதிகம்.அது தானே இக்காட்டில் வேகமாக ஓடுவேன் என்ற கர்வம் வந்தது.மெதுவாக நகரக்கூடிய ஆமையிடம் ஏளனமாக ஒருநாள் முயல் தன்னுடன் ஓட்டப் பந்தயத்திற்கு வருமாறு கேட்டது.முதலில் இல்லை எனக்கூறிய ஆமை முயலின் கர்வத்தை அடக்க வேண்டுமென நினைத்து ஆம் என்றது.பல மிருகங்களுக்கு இடையில் போட்டி ஆரம்பமானது.ஒரு முடிவிடமும் அறிவிக்கப்பட்டது.முயல் ஆமையை விட பன்மடங்கு வேகத்தில் ஓடியது.ஆமையோ மிகவும் மெதுவாகவே சென்றது.முக்கால்வாசி தூரம் ஓடி முடித்த முயல் ஆமை மெதுவாக வருவதைக்கண்டு ஒருமரத்தின் கீழ் நித்திரை செய்தது.ஆமையோ மெது மெதுவாக முயல் தூங்கிய தூரத்தைக்கடந்து முடிவுக்கோட்டை நெருங்கியது.அந்த நேரம் தூக்கம் கலைந்த முயல். ஆமை எல்லையை நெருங்கியதை கண்டு ஓட்டம் பிடித்தது.எனினும் முயலுக்கு முதல் ஆமை வெற்றி இலக்கை அடைந்தது.
இக்கதை முயலாமையை கூறும் கதை எனவும் விபரிக்கப்படுகின்றது.
பகுப்பு:நீதிக்கதைகள் பகுப்பு:சிறுவர் கதைகள்
திருக்களிற்றுப்படி
கோயில்களில் அமைக்கப்படும் மண்டபங்களுக்கு ஏறிச் செல்லும் படிகளின் இருபுறமும் யாளி அல்லது கஜயாளிகளைக் கொண்டு அலங்கரிக்கப்படுகின்ற கைப்பிடிகள் திருக்களிற்றுப்படி என்று அழைக்கப்படுகின்றன.
திருக்களிற்றுப்படியார்
திருக்களிற்றுப்படியார் சைவ சித்தாந்தக் கோட்பாடுகளை விளக்கும் மெய்கண்ட சாத்திரங்கள் பதினான்கினுள் ஒன்றாகும்
உய்யவந்த தேவநாயனார் தான் இயற்றிய நூலை சிவபெருமானுக்கு சமர்ப்பிக்க வந்தார், அவர் தாழ்ந்த குலத்தினை சேர்ந்தவர் என்பதால் ஏற்கப்படவில்லை. எனவே இறைவனிடம் முறையிட வரும்போது, திருக்களிற்றுப்படியில் உள்ள கல்யானை இவரது நூலை இறைவனிடம் கொடுத்ததால் திருக்களிற்றுப்படியார் என்ற பெயரை இந்நூல் பெற்றது.
வெளியிணைப்புகள்
பகுப்பு:இந்து சமய கட்டிடக்கலை
பாயிரத்தின் இன்றியமையாமை
ஒரு நூலுக்கு பாயிரம் என்பது எவ்வளவு அவசியமானது என்பதை நன்னூலானது பாயிரத்தின் இன்றியமையாமையில் விளக்குகிறது. நன்னூலின் பாயிரவியலில் சிறப்புப் பாயிரத்தின் இலக்கணம் கூறும் நூற்பாக்களில் பாயிரத்தின் இன்றியாமை குறித்து கூறப்பட்டுள்ளது.
நன்னூல் கூறுவது யாதெனில்: ""ஒரு நூல் பலவகைப் பெருமைகளைத் தன்னகத்தே கொண்டு விரிந்து பரந்த நூலாக இருந்தாலும் பாயிரம் என்று அழைக்கப்படும் முன்னுரை அல்லது முகவுரை நூலில் இல்லாவிட்டால் அது நூலாகவே கருதப்படாது"."
வெளி இணைப்புகள்
பகுப்பு:நன்னூல்
ஒத்திவாக்கம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சகானா
சகானா இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். இதை ஒரு "ரக்தி" ராகம் என்பர்.